Marcos Baghdatis

Marcos Baghdatis,  (* 17. jún 1985, Limassol, Cyprus) je súčasný profesionálny tenisový hráč z Cypru. Počas svojej kariéry vyhral 4 turnaje ATP v dvojhre.

 Tenisová kariéra 
Tenis začal hrať ako päťročný. Spočiatku hral v tenisovom klube vo Famaguste, ako sedemročný však prešiel do iného klubu, tentoraz v Limassole. Od trinástich rokov hral v tenisovej akadémii v Paríži.

Roku 2003 získal titul v juniorskej kategórii Australian Open a prebojoval sa do finále US Open, taktiež v juniorskej kategórii. Na konci roka získal titul svetový juniorsky šampión a prešiel na profesionálnu dráhu tenistu.

Prvýkrát sa na turnaj série Grand Slam v seniorskej kategórii kvalifikoval roku 2004, keď sa prebojoval do druhého kola na US Open, kde ho porazil vo štvorsetovom zápase budúci šampión turnaja Roger Federer (Baghdatis sa tak stal druhý hráč, ktorý na tomto turnaji zobral Federerovi v zápase set, druhým bol Andre Agassi). Do druhého kola sa prebojoval aj na olympiáde. Do konca roku ešte získal dva tituly turnajov série Challengers.

V roku 2005 sa stal prvým cyperským tenistom, ktorý sa dostal do prvej 100. v medzinárodnom rebríčku ATP. Na Australian Open sa prebojoval do 4. kola, porazil Federica Luzziho, Ivana Ljubičića a Tommyho Robreda až kým ho nevyradil Roger Federer. Po turnaji ho zasiahlo zranenie pravej ruky a musel sa podrobiť operácii. Do hry sa vrátil v apríli. Koncom roku sa kvalifikoval na turnaj v Bazileji, kde sa prebojoval až do finále, kde ho vyradil Čílan Fernando González.

Na začiatku roku 2006 sa prebojoval až do finále Australian Open, kde ho porazil Roger Federer. Účasťou vo finále Australian Open sa dostal do prvej 50. rebríčka ATP, umiestnením sa na 27. priečke. V marci sa prvýkrát prebojoval do štvrťfinále turnaja ATP Masters Series na turnaji v Indian Wells. Vo Wimbledone sa prebojoval do semifinále, kde ho porazil Rafael Nadal. Účasťou v semifinále Wimbledonu sa prvýkrát umiestnil v prvej 12. rebríčka ATP. Na US Open sa prebojoval do druhého kola, kde ho na svojom poslednom turnaji porazil v 5-setovom zápase Andre Agassi. Svoj prvý titul z turnaja série ATP získal koncom roka v Pekingu.

 Finálové účasti na turnajoch ATP (11) 

 Dvojhra - výhry (4) 
Č.DátumTurnajPovrchSúper vo fináleSkóre 1. 17. september 2006 Peking, Čína tvrdý  Mario Ančić 6-4, 6-0 2. 4. február 2007 Záhreb, Chorvátsko koberec  Ivan Ljubičić 7-64, 4-6, 6-4 3. 25. október 2009 Štokholm, Švédsko tvrdý  Olivier Rochus 6-1, 7-5 4. 16. január 2010 Sydney, Austrália tvrdý  Richard Gasquet 6-4, 7-62

 Dvojhra - prehry (6) 
Č.DátumTurnajPovrchSúper vo fináleSkóre 1. 30. október 2005 Bazilej, Švajčiarsko koberec  Fernando González 7-610, 3-6, 5-7, 4-6 2. 29. január 2006 Australian Open, Austrália tvrdý  Roger Federer 7-5, 5-7, 0-6, 2-6 3. 18. február 2007 Marseille, Francúzsko tvrdý  Gilles Simon 4-6, 6-73 4. 17. jún 2007 Halle, Nemecko tráva  Tomáš Berdych 5-7, 4-6 5. 8. august 2010 Washington, USA tvrdý  David Nalbandian 2-6, 6-74 6. 24. október 2010 Moskva, Rusko tvrdý  Viktor Troicki 6-3, 4-6, 3-6

 Štvorhra - prehry (1) 
Č.DátumTurnajPovrchPartnerSúperi vo fináleSkóre 1. 6. január 2008 Chennai, India tvrdý  Marc Gicquel  Sančai Ratiwatana Sončat Ratiwatana 4-6, 5-7

 Iné projekty 

 Externé odkazy  

Kategória:Narodenia v 1985
Kategória:Cyperskí tenisti